Diari Oficial de la Generalitat Valenciana


Sumari del DOGV 7768, del 26-04-2016 (2016/2610)

RESOLUCIÓ d'1 d'abril de 2016, del director general de Centres i Personal Docent, per la qual s'inclou Manuel Balaguer Carmona en la llista d'aspirants seleccionats en el procediment d'accés als cossos de catedràtics d'Ensenyament Secundari i catedràtics d'escoles oficials d'idiomes, convocats per l'Orde de 22 de desembre de 2009, de la Conselleria d'Educació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7768

Data del DOGV
:   26-04-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/2610


Data del document
:   01-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ d'1 d'abril de 2016, del director general de Centres i Personal Docent, per la qual s'inclou Manuel Balaguer Carmona en la llista d'aspirants seleccionats en el procediment d'accés als cossos de catedràtics d'Ensenyament Secundari i catedràtics d'escoles oficials d'idiomes, convocats per l'Orde de 22 de desembre de 2009, de la Conselleria d'Educació. [2016/2610]  
Mitjançant una Orde de 22 de desembre de 2009, de la Conselleria d'Educació (DOCV 6175, 30.12.1999), es va convocar procediment d'accés als cossos de catedràtics d'Ensenyament Secundari i catedràtics d'escoles oficials d'idiomes.  
Amb data 16 de juliol de 2014 es va fer pública la llista amb les puntuacions definitives en el procediment d'accés al cos de catedràtics.  
  
Per Resolució de 24 de febrer de 2015 (DOCV 7480, 06.03.2015), es va aprovar el tancament de l'expedient d'este procediment, que inclou un annex amb la relació dels aspirants seleccionats. Posteriorment, per interlocutòria de data 7 d'abril de 2015, del Jutjat Contenciós Administratiu número 10 de València, es va declarar la nul·litat de l'esmentada resolució.  
Finalment, amb data 26 de febrer de 2016, es va publicar la Resolució de 22 de febrer de 2016, de la Direcció General de Centres i Personal Docent, per la qual s'aprova l'expedient del procediment d'accés als cossos de catedràtics d'Ensenyament Secundari i catedràtics d'escoles oficials d'idiomes, en què s'inclou l'annex amb la relació dels aspirants que han superat el procediment, en substitució de la resolució esmentada anteriorment declarada nul·la.  
Havent interposat Manuel Balaguer Carmona recurs d'alçada, amb data 25 de juliol de 2014, contra la citada llista de 16 de juliol de 2014, este va ser resolt per esta Direcció General amb data 3 de març de 2016, i se li reconeix una puntuació global definitiva de 7,7500 punts, i per tant resulta com a aspirant seleccionat en el concurs, resolc:  
  
  
Primer  
Incloure en la llista d'aspirants que han superat el procediment convocat per l'Orde de 22 de desembre de 2009, per a l'accés al cos de catedràtics d'Ensenyament Secundari, en l'especialitat de Llengua Castellana i Literatura, feta pública el 26 de febrer de 2016, Manuel Balaguer Carmona, amb una puntuació global de 7,7500 punts.  
  
Segon  
L'aspirant seleccionat haurà de presentar en el termini d'un mes comptador des de l'endemà de la publicació d'esta resolució en el Diari Oficial de la Comunitat Valenciana, la documentació que s'establix en la base 9 de l'Orde de convocatòria de 22 de desembre de 2009.  
  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant de la Direcció General de Centres i Personal Docent en el termini d'un mes comptador des de l'endemà de la publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació.  
  
València, 1 d'abril de 2016.- El director general de Centres i Personal Docent: José Joaquín Carrión Candel.